Grondslagfase | Green School South Africa
Ahoy me hearties! Ons nooi alle Graad R tot 2- verkenners om saam te kom op ’n maand-lange avontuur om die sewe seë te verken! Ons gaan na die geskiedenis van see- verkenning kyk en ’n bietjie seerowerpret hê!
Ons gaan in detail induik in tale en nommers deur ons tematiese benadering tot leer. Vorms in vlae, meting van geboue, tel van ons buit en kaartwerk om die skatte te vind! Ons gaan met oorlogskepe speel en op ekspedisies gaan. ’n Kapteinsjoernaal byhou van ons avonture en om lysies te maak van ons benodighede (soos klinkers en klanke, of boeke en skoene.)
In hierdie ouderdomgroep is vaardighede soms wyd uiteenlopend. Om te lees in jou moedertaal, of lees in ’n addisionele taal, en die begrip van wiskundige konsepte is baie verskillend. Ons bied dus klasse in hierdie groep in twee kategorieë aan: Varings en Proteas. Varings is nog opgekrul en besig om stadig oop te sprei om die wonder van letters en nommers in te neem. Proteas is meer gehard, en het al sterker wortels gevorm om te kan oorleef in moeiliker omstandighede. Kies gerus die groep waarin jou kind behoort.
Ons gaan kyk na nommers, verhoudings en bewerkings in verskillende maniere. Nommer- konsepte en probleem oplossing gaan baie pret wees met ons tematiese benadering.
Ons gaan op ’n ekspedisie gaan om patrone te soek, nie net in wiskunde nie, maar orals rondom ons – soos byvoorbeeld in vlae.
Vorms gaan oopgesny word soos viskoppe vir ’n braai en ons gaan kyk na simmetrie en tessellasies.
Kom speel met tyd en meting in buite-die-boks maniere.
Miskien word ons weggevoer met datahantering tydens prettige skarreljag!
Nommers, bewerkings en verhoudings
Luister en praat sal koning kraai in meeste van die klasse maar ons gaan ook fokus op die fynere detail van die taal. Ons gaan lees aanpak deur dit eers uitmekaar te haal en mooi te kyk na ons grondslag van fonetiese vaardigheid en kennis. Briewe, resepte, notas in bottels, skeepsdagboekinskrywings en instruksies sal geskryf word binne ons tema gebasseerde aanslag. Vir die jonger verkenners kan ons ook loer na handskrif en kyk waar ons kan help met aktiwiteite wat fynmotoriesevaardighede ontwikkel.
Ontmoet ons ongelooflike onderwysers – hierdie is pragtige, inspirerende vroue wat hulle man kan staan vir ‘n’n uitdaging!
Hulle gaan julle kinders vermaak, hul nuuskierigheid prikkel, en kreatiwiteit stimuleer.
Kaptein Esbè, van die Paarl, Suid-Afrika
Hallo! Ek’s Kaptein Esbè
Ek bly in die pragtige boland, ’n klipgooi van die nuwe Green School Suid-Afrika-kampus, met my man en 3 jong kinders. Ek geniet dit só om deel te wees van die Green School-span en is mal oor die kreatiewe manier waarop ons lesse kan aanbied!
Esbè het ’n B.Ed. Grondslagfase-graad van die Universiteit van Stellenbosch.
Kaptein Liza, van Utrecht, Nederland
Hallo! Ek is Kaptein Liza en ek bly nou al in Nederland vir amper ’n jaar..
Ek volg die Green School- storie al vir baie jare, en is opgewonde om deel te wees van hierdie wonderlike avontuur. Ek is ’n gekwalifiseerde joga- en kinderjoga- afrigter en ek hou baie daarvan om beweging en bewustheid in my klasse in te sluit.
Liza het ’n BA-graad van die Universiteit van Stellenbosch, asook ’n NGOD-diploma.
felis Curabitur venenatis, ut fringilla Praesent ut sem, elit. elit. nec